### Beslutninger

Fremsendes til Sundheds- og Omsorgsudvalget til behandling i henhold til beslutning i byrådets møde den 22. marts 2023.

###

Kvalitetsstandard for pleje og praktisk hjælp mv. 2023. Vedtagelse af kommunens serviceniveau på pleje, praktisk hjælp, madservice, samt kommunal genoptræning?og vedligeholdelsestræning for 2023.

### Resume

Byrådet skal mindst én gang årligt vedtage en kvalitetsstandard, som angiver kommunens serviceniveau for rehabilitering, pleje, praktisk hjælp, madservice, samt kommunal genoptræning og vedligeholdelsestræning efter serviceloven.

Serviceniveauet beskrives i pjecen ”Sammen om et bedre liv”. Udkastet til pjecen er vedlagt og der lægges op til at fastholde det nuværende serviceniveau.

Serviceniveauet påvirkes dog af vedtagelsen af sparekataloget idet klippekortordningen på plejehjem afskaffes, og ordningen med oplevelsesmedarbejdere reduceres og fokuseres.

Beslutningen fra budgetforliget om etablering af en sundhedsfond vurderes ikke at give ændringer til serviceniveauet i 2023.

### Beslutningspunkter

Det indstilles:

At 1) serviceniveau for?2023 på pleje og praktisk hjælp m.m.?vedtages.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 13-03-2023

Kristina Poulsen: 8

Fremsendes til [adresse] med bemærkning, at Magistraten i mødet den 13. marts 2023 anbefaler, at byrådet tiltræder Borgmesterens Afdelings og Magistratsafdelingen for Teknik og Miljøs indstilling af 15. februar 2023.

Ragnar Jeppesen tog forbehold.

Mulighed for i højere grad at indbygge velfærdsteknologi i serviceniveau drøftet.

Der udarbejdes notat om robotstøvsugere til drøftelse i udvalget.